Hvaða tungumál ætli Nói og niðjar hans hafi talað ? Ellefti kafli fyrstu Mósebókar hefst á þessum orðum : " En jörðin hafði eitt tungumál og ein og sömu orð . " Þetta er skrifað í framhaldi af lokum 10. kafla ( 32. versi ) þar sem segir frá því að eftir syndaflóðið hafi ættkvíslir Nóa og sona hans og þær þjóðir sem frá þeim greindust dreifst um jörðina . Niðjar Nóa fóru víða um Austurlönd . Er þeir komu á láglendi í Sínearlandi hófu þeir að reisa sér borg og turn , sem ná átti til himins , til þess að þeir tvístruðust ekki um jörðina . Þetta líkaði Drottni illa og ákvað að rugla tungumál þeirra þannig að enginn skildi framar annars mál . Hætt var við að reisa borgina , sem kölluð var Babel , " því að þar ruglaði Drottinn tungumál allrar jarðarinnar og þaðan tvístraði hann þeim um alla jörðina . " Þetta er frásögn Biblíunnar af uppruna tungumálanna . Einn sona Nóa var Sem og var hann forfaðir Abrahams . Semitíska málaættin er við hann kennd . Er því ekki ólíklegt að Nói hafi talað mál sem semitíska á rætur að rekja til ef frásögnin í fyrstu Mósebók er tekin bókstaflega . Semitísk mál greinast í tvær kvíslir , austur - og vestursemitísk mál . Til austursemitísku telst akkadíska sem var það mál sem talað var í Babýlóníu og Assýríu . Það mál dó út fyrir Krists burð og varð að lúta í lægra haldi fyrir arameísku . Vestursemitíska greinist aftur í tvennt , norður - og suðursemitísku . Til norðursemitísku teljast kanaanítíska en til hennar taldist fönikíska , sem nú er ekki töluð lengur , og hebreska , sem arameíska ruddi að mestu úr vegi . Arameíska var útbreitt tungumál fyrir Krist en fáir tala hana nú . Hebreska hefur hins vegar verið endurvakin , ef svo má að orði komast , og er nú tal - og ritmál Gyðinga . Til suðursemitísku telst arabíska . Talsverðar mjög fornar ritheimildir eru til á öllum þeim málum sem nefnd hafa verið . Önnur svör á Vísindavefnum um Nóa á Vísindvefnum : Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .